🚹 🚹 🚹

**Identitet**

То je kao da je klasičan moderan čovek za rođendan dobio na poklon kutiju šarenih lego kockica s porukom da ih upotrebi da stvori sebi lični identitet. S njima je stigla i gomila uputstava za upotrebu s kojima se u mladosti moglo eksperimentisati - hoću li da budem gusarski brod, zamak ili seljačko imanje? U dvadesetoj godini ili nešto kasnije čovek je bio oblikovan u grubim crtama. A sada više izgleda kao da svako od nas dobija istu kutiju s lego kockicama, ali bez priloženog uputstva za upotrebu. Tako moramo (ili smo možda **slobodni**) da gradimo naš identitet kako poželimo, uz nepouzdanu i kratkoročnu pomoć reklama. Rezultat su naherene i inženjerski sporne građevine koje se moraju pomalo obnavljati svakoga dana, i koje se ponekad moraju prezidati od temelja do vrha.

Tomas Hilan Eriksen, Tiranija trenutka, Beograd, Biblioteka XX vek, 2003, str. 165.

🚹 🚹 🚹

**Sloboda kao gubitak sigurnosti**

Užurbanost je lična osobina koja je sijamski blizanac fleksibilnosti. Nova fleksibilnost u radnom životu stvara izvornu slobodu. U sve većem broju preduzeća se pokušava da se hijerarhijski, statički organizacioni modeli zamene modelima zasnovanim na mrežama i modelima usmerenim na projekte, li kojima organizacionom strukturom upravljaju zadaci, a ne shema organizacije okačena na zid u šefovoj kancelariji. Vrtlozi, takt promena i oslobađanje od doživotnog radnog odnosa sa registracionim satovima i zlatnim satovima daju slobodu, ali podsećaju i da je stražnja strana medalje slobode skoro uvek gubitak sigurnosti. Drugo, današnji radni život favorizuje određene tipove ličnih osobina. Sposobnost prilagođavanja, otvorenost, eksplozivna energija, hitrost i oportunizam se nagrađuju i finansijski i na druge načine.

Ako se neko pita zašto je nastavnički poziv poslednjih godina zapao u mrtvaju, onda mu je ovo odgovor. Nastavnički poziv je vezan za polagan rad, stabilan oblik i relativno čvrstu vrednosnu osnovu.

Tomas Hilan Eriksen, Tiranija trenutka, Beograd, Biblioteka XX vek, 2003, str. 165.

🚹 🚹 🚹

**Zbunjivanje stada i proizvodnja pristanka**

Demokratska društva ne mogu tako djelovati jer država ne može kontrolirati ponašanje koristeći silu. Može do neke granice, ali su mogućnosti kontroliranja silom ograničene. Zato mora kontrolirati vaše misli. Da ponovim, teoretičari demokracije shvaćaju ovo već pedeset ili šezdeset godina i vrlo su jasni. Ako se čuje glas naroda, bolje kontroliraj što glas govori, to jest kontroliraj što ljudi misle. Metoda koju spominje Otero je jedna od najvažnijih metoda. Jedan način kontrole ljudskih misli je stvaranje iluzije o vođenju diskusije, ali treba osigurati da ta diskusija ostane unutar određenih granica…

Za pravilno funkcioniranje demokracije postoje dvije različite uloge: jedna je uloga posebne klase odgovornih ljudi, male manjine, a druga je uloga javnosti koju je Lipman opisao kao "zbunjeno stado". Javnost ima ulogu promatrača, a ne sudionika; njihova jedina uloga je promatranje i tu i tamo odobravanje nekakvih odluka. Donošenje odluka je u rukama elite. To se zove demokracija.

Onemogućavanje razumevanja je mehanizam indoktrinacije, a najbolje funkcioniše u atmosferi afera. Važne stvari prolaze neopaženo i na taj način se proizvodi pristanak.

Andrej Grubačić, Noam Chomsky i kritika kapitalističke demokracije, <http://www.scribd.com/doc/4579208/Andrej-Grubacic-Naom-Chomsky-i-kritika-kapitalisticke-demokracije>